Αγαπητοί φοιτητές, αγαπητές φοιτήτριες,

Μια νέα μορφή κινητικότητας για σπουδές έχει αρχίσει να λειτουργεί στο πλαίσιο του προγράμματος Erasmus +. Είναι τα Προγράμματα Μικτής Κινητικότητας (Blended Intensive Programs ή BIPs), που μπορούν να προσφέρουν έναν αριθμό ECTS μέσα από την παρακολούθηση ενός μαθήματος που περιλαμβάνει και εξ αποστάσεως διαλέξεις και διά ζώσης παρακολούθηση ενός προγράμματος με διαλέξεις και εργαστήρια. Το διά ζώσης μέρος κρατάει από μια βδομάδα έως έναν μήνα και εμπλέκει Πανεπιστήμια από τρεις τουλάχιστον ευρωπαϊκές χώρες. Στόχος είναι να συνεργαστούν φοιτητές και φοιτήτριες σε ένα πλαίσιο διεθνές και διαθεματικό, και σε αντικείμενα που δεν είναι ενταγμένα στα τυπικά προγράμματα σπουδών.

Τα BIPs διεξάγονται κατά κανόνα στα αγγλικά.

Συμμετοχή – ECTS:

Όταν το BIP διοργανώνεται εκτός Ελλάδας, ακολουθείται η κλασική διαδικασία κινητικότητας Erasmus. Η αίτηση γίνεται όμως μέσα από ιδιαίτερο σύνδεσμο, ο οποίος θα ανακοινωθεί αρμοδίως.

Η αναγνώριση των ECTS που προσφέρει κάθε BIP υπόκειται βέβαια σε προηγούμενη έγκριση από πλευράς του Τμήματος προέλευσης. Π.χ. η Συνέλευση του Τμήματος Μουσικών Σπουδών έχει αποδεχτεί κατ’ αρχήν την αντιστοίχιση με μαθήματα των ομάδων ΕΥ που δεν αφορούν σε δεξιότητες και μουσική θεωρία.

Όταν το BIP διοργανώνεται εντός Ελλάδας, η διαδικασία είναι διαφορετική και επίκειται η τελική διαμόρφωσή της από το Πανεπιστήμιο Ιωαννίνων.

Στην περίπτωση που επιθυμείτε να παρακολουθήσετε ένα BIP χωρίς να διεκδικείτε να σας πιστωθούν ECTS, η σχετική βεβαίωση μπορεί να καταχωριστεί στο Παράρτημα Διπλώματος που συνοδεύει το πτυχίο σας.

**Άμεσα προσφερόμενα BIPs:**

Το Πανεπιστήμιο Ιωαννίνων εισηγήθηκε με επιτυχία την περασμένη χρονιά ένα BIP με τίτλο Mobilities: Spaces, Times, Representations. Για το 2025-26, το BIP αυτό οργανώνεται σε 3 διαφορετικές εκδοχές:

*Mobilities Ι: Spaces, Times, Representations*

*Arts, History, Archaeology* (3 ECTS)

Διαδικτυακά: Μάιος 2025, Ιούνιος 2025

Διά ζώσης: 9-13 Ιουνίου 2025 (Πρέβεζα)

*Mobilities ΙΙ: Spaces, Times, Representations*

*Linguistics, Literature and Performing Arts in Dialogue* (3 ECTS)

Διαδικτυακά: Μάιος 2025, Ιούνιος 2025

Διά ζώσης: 16-20 Ιουνίου 2025 (Constanta, Ρουμανία)

*Mobilities ΙΙΙ: Spaces, Times, Representations*

*Cultural Heritage* (3 ECTS)

Διαδικτυακά: [δεν έχει προσδιοριστεί]

Διά ζώσης: Τέλη Σεπτεμβρίου 2025 (Clermont-Ferrand, Γαλλία)

Το Πανεπιστήμιο Clermont-Auvergne οργανώνει ένα ακόμα BIP που μπορεί να ενδιαφέρει τους φοιτητές και τις φοιτήτριες:

*Archeology, Material Culture and Arts in Focus: Historical and International Law Aspects*

Διαδικτυακά: [δεν έχει προσδιοριστεί]

Διά ζώσης: 30 Ιουνίου – 11 Ιουλίου 2025 (Clermont-Ferrand, Γαλλία)

Αν ενδιαφέρεστε για οποιοδήποτε από τα παραπάνω, μπορείτε να απευθυνθείτε στην κ. Ζουμπούλη ([zoubouli@uoi.gr](mailto:zoubouli@uoi.gr)), όχι αργότερα από το τέλος Απριλίου.